**Príloha – Pracovný plán iniciatív uvedených v akčnom pláne pre finančné technológie**

Táto príloha poskytuje prehľad iniciatív uvedených v akčnom pláne pre finančné technológie.

|  |
| --- |
| **PODPORA INOVATÍVNYM OBCHODNÝM MODELOM, ABY MOHLI DOSIAHNUŤ CELOEURÓPSKY ROZSAH** |
| **Rámček 1** | **Jasné a konvergujúce požiadavky na udeľovanie licencií pre podniky pôsobiace v oblasti finančných technológií** | Komisia predkladá legislatívny návrh na nariadenie EÚ o poskytovateľoch služieb kolektívneho financovania na investičnej a úverovej báze pre podniky.  | 1. štvrťrok 2018 |
| Komisia vyzýva európske orgány dohľadu, aby zmapovali súčasné postupy udeľovania povolení a licencií podnikom, ktoré zavádzajú inovatívne obchodné modely v oblasti finančných technológií. Mali by predovšetkým preskúmať, ako vnútroštátne orgány uplatňujú proporcionalitu a flexibilitu v právnych predpisoch v oblasti finančných služieb. V prípade potreby by európske orgány dohľadu mali vydať usmernenia o prístupoch a postupoch alebo Komisii predložiť odporúčania o potrebe upraviť právne predpisy EÚ v oblasti finančných služieb. | 1. štvrťrok 2019 |
| Komisia bude v priebehu roku 2018 v spolupráci s európskymi orgánmi dohľadu, Európskou centrálnou bankou, Radou pre finančnú stabilitu a s ďalšími tvorcami medzinárodných štandardov pokračovať v monitorovaní vývoja kryptoaktív a prvých ponúk kryptomeny. Na základe posúdenia rizík, príležitostí a vhodnosti platného regulačného rámca Komisia vyhodnotí, či sú potrebné regulačné opatrenia na úrovni EÚ. | do 4. štvrťroka 2018 |
| **Rámček 2** | **Spoločné štandardy a interoperabilné riešenia pre finančné technológie** | Komisia pomôže vypracovať koordinovanejšie prístupy k štandardom pre odvetvie finančných technológií prostredníctvom nadviazania spolupráce s významnými subjektmi tvorby noriem, ako je Európsky výbor pre normalizáciu a Medzinárodná organizácia pre normalizáciu, a to aj v oblasti technológie blockchainu.  | 4. štvrťrok 2018 |
| Komisia podporuje a podporí spoločné úsilie účastníkov trhu o vypracovanie štandardizovaných aplikačných programovacích rozhraní do polovice roku 2019, ktoré budú plne v súlade so všetkými príslušnými právnymi predpismi EÚ, a najmä so smernicou o platobných službách a všeobecným nariadením o ochrane údajov, ako základu európskeho otvoreného ekosystému bankovníctva týkajúceho sa platobných a iných účtov.  | 2. štvrťrok 2019 |
| **Rámček 3** | **Umožniť rozšírenie inovatívnych obchodných modelov do celej EÚ prostredníctvom sprostredkovateľov inovácií**  | Komisia na základe nedávneho úsilia európskych orgánov dohľadu o zmapovanie sprostredkovateľov v oblasti finančných technológií zriadených vnútroštátnymi orgánmi dohľadu vyzýva európske orgány dohľadu, aby vykonali ďalšiu analýzu a určili najlepšie postupy a v prípade potreby vydali usmernenia o týchto sprostredkovateľoch. | 4. štvrťrok 2018 |
| Komisia vyzýva príslušné orgány na úrovni členských štátov a EÚ, aby spustili iniciatívy na uľahčenie inovácií na základe týchto najlepších postupov, a vyzýva európske orgány dohľadu, aby sprostredkovali spoluprácu v oblasti dohľadu vrátane koordinácie a šírenia informácií o inovatívnych technológiách, zriadenia a prevádzky centier inovácií a experimentálnych regulačných prostredí a jednotnosti postupov dohľadu. | 1. štvrťrok 2019 |
| Komisia na základe práce európskych orgánov dohľadu predloží správu obsahujúcu najlepšie postupy týkajúce sa experimentálnych regulačných prostredí. | do 1. štvrťroka 2019 |

|  |
| --- |
| **PODPORA PREBERANIA TECHNOLOGICKÝCH INOVÁCIÍ VO FINANČNOM SEKTORE** |
| **Rámček 4** | **Preskúmanie vhodnosti technologickej neutrality** | Komisia zriadi skupinu expertov, ktorá posúdi, či v rámci regulačného rámca pre finančné služby existujú neopodstatnené regulačné prekážky pre finančné inovácie. | 2. štvrťrok 2019 |
| **Rámček 5** | **Odstránenie prekážok pre používanie cloudových služieb** | Komisia vyzýva európske orgány dohľadu, aby do prvého štvrťroku 2019 preskúmali potrebu usmernení o zverení výkonu činností externým poskytovateľom cloudových služieb. | 1. štvrťrok 2019 |
| V súvislosti s oznámením o budovaní európskeho dátového hospodárstva Komisia vyzýva zainteresované strany v oblasti cloudových služieb, aby vypracovali medzisektorové samoregulačné kódexy správania s cieľom uľahčiť výmenu poskytovateľov cloudových služieb. Komisia takisto vyzve zástupcov z finančného sektora, aby umožnili ľahšiu prenosnosť údajov aj pre finančné inštitúcie. | 2. štvrťrok 2018 |
| Komisia podporí a uľahčí vypracovanie štandardných zmluvných doložiek pre využívanie externých cloudových služieb finančnými inštitúciami, pričom bude vychádzať z medzisektorového úsilia zainteresovaných strán v oblasti cloudových služieb, ktoré už Komisia uľahčila, a zabezpečí účasť finančného sektora na tomto procese. Túto prácu by mala vykonať vyvážená skupina spoločností z finančného sektora a poskytovateľov cloudových služieb, ktorá by sa mala zaoberať najmä požiadavkami na audit, na podávanie správ alebo určením významnosti činností, ktoré sa majú zabezpečovať externe.  | 2. štvrťrok 2019 |
| **Rámček 6** | **Verejná iniciatíva EÚ pre blockchain** | Komisia uskutoční verejné konzultácie o ďalšej digitalizácii regulovaných informácií o spoločnostiach kótovaných na regulovaných trhoch EÚ vrátane možnej realizácie európskej brány finančnej transparentnosti založenej na technológii distribuovanej databázy transakcií. | 2. štvrťrok 2018 |
| Komisia bude pokračovať v práci na komplexnej stratégii pre technológiu distribuovanej databázy transakcií a technológiu blockchainu, pričom zváži všetky príslušné právne dôsledky a bude sa zaoberať všetkými sektormi hospodárstva vrátane uplatňovania podporných finančných technológií a regulačných technológií v EÚ. |  |
| Komisia vo februári 2018 otvorila monitorovacie stredisko a fórum EÚ pre technológiu blockchainu a začala realizovať štúdiu o uskutočniteľnosti verejnej infraštruktúry EÚ pre blockchain s cieľom vytvoriť cezhraničné služby. Posúdi sa, či blockchain možno zaviesť ako infraštruktúru digitálnych služieb v rámci Nástroja na prepájanie Európy. S podporou monitorovacieho strediska a fóra EÚ pre technológiu blockchainu a európskych normalizačných organizácií bude Komisia pokračovať v posudzovaní otázok práva, riadenia a rozšíriteľnosti a podporovať úsilie v oblasti interoperability a štandardizácie vrátane ďalšieho vyhodnotenia prípadov použitia blockchainu a jeho aplikácií v kontexte internetu ďalšej generácie. | k 1. štvrťroku 2018 |
| **Rámček 7** | **Budovanie kapacít a znalostí v laboratóriu pre finančné technológie EÚ** | Komisia zorganizuje laboratórium EÚ pre finančné technológie, v rámci ktorého sa vyzvú európske a vnútroštátne orgány, aby sa stretli s poskytovateľmi technologických riešení v neutrálnom, nekomerčnom priestore počas špecializovaných zasadnutí o konkrétnych inováciách. | 2. štvrťrok 2018 |

|  |
| --- |
| **POSILNENIE BEZPEČNOSTI A ODOLNOSTI FINANČNÉHO SEKTORA** |
| **Rámček 8** | **Posilnenie kybernetickej odolnosti finančného sektora EÚ** | Komisia usporiada verejno-súkromný seminár s cieľom preskúmať a posúdiť prekážky, ktoré bránia výmene informácií o kybernetických hrozbách medzi účastníkmi finančných trhov, identifikovať možné riešenia a zároveň zabezpečiť dodržiavanie noriem v oblasti ochrany údajov. | 2. štvrťrok 2018 |
| Komisia vyzýva európske orgány dohľadu, aby zmapovali existujúce postupy dohľadu vo všetkých finančných sektoroch v súvislosti s požiadavkami na bezpečnosť a riadenie IKT a aby v prípade potreby: a) zvážili vydanie usmernení zameraných na konvergenciu dohľadu a presadzovanie riadenia rizík súvisiacich s IKT a na požiadavky na zmiernenie vo finančnom sektore EÚ a b) Komisii poskytli technické poradenstvo o potrebe legislatívnych úprav. | 1. štvrťrok 2019 |
| Komisia vyzýva európske orgány dohľadu, aby vyhodnotili náklady a prínosy vývoja súdržného rámca testovania kybernetickej odolnosti pre významných účastníkov trhu a infraštruktúry v celom finančnom sektore EÚ. | 4. štvrťrok 2018 |